**Σχολεία: Η στάση της Κυβέρνησης είναι απόλυτα εξοργιστική.**

Δύο ημέρες πριν ανοίξουν τα σχολεία και επικρατεί το απόλυτο χάος και η πλήρης ανυπαρξία προετοιμασίας από την Κυβέρνηση. Οι μάσκες δεν έχουν φτάσει ακόμα ή έχουν φτάσει ακατάλληλες, τα παγούρια ολιγαρχικής χορηγίας επίσης, ενώ τα κενά σε εκπαιδευτικούς και υπαλλήλους καθαρισμού είναι τεράστια.

Το μόνο που έφερε εις πέρας το Υπουργείο Παιδείας, ήταν η απευθείας ανάθεση για την επικοινωνιακή προβολή του "Μαθαίνουμε Ασφαλείς" με 73 χιλιάδες. Για άλλη μια φορά λοιπόν η κ. Κεραμέως και ο κ. Μητσοτάκης επιλέγουν να εξυπηρετήσουν απροκάλυπτα τα ολιγαρχικά συμφέροντα, τη στιγμή που δεν έχουν λάβει τα απαραίτητα μέτρα για την προστασία της υγείας των μαθητών.

Η στάση της Κυβέρνησης είναι απόλυτα εξοργιστική.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**